અમદાવાદ: રાજ્ય સરકારે અારોગ્ય પોલિસી અંતર્ગત અમદાવાદ સહિત કુલ ચાર શહેરોમાં મિની સિવિલ હોસ્પિટલ બનાવવા માટેની તૈયારીઅો શરૂ કરી દીધી છે. અાગામી છ માસમાં અમદાવાદ સિવિલ હોસ્પિટલની રેપ્લિકા જેવી મિની સરકારી હોસ્પિટલ અમદાવાદમાં કાર્યરત કરવાનો નિર્ણય લીધો છે. શરૂઅાતના તબક્કે અમદાવાદ, વડોદરા, સુરત અને રાજકોટ માટે કુલ રૂ. ૫૦૦ કરોડના ખર્ચે મિની હોસ્પિટલ શરૂ કરાશે. એક હોસ્પિટલ દીઠ રૂ. ૧૨૫ કરોડનું ફંડ ફાળવવાનો નિર્ણય લેવાયો છે. તાજેતરમાં મળેલી કેબિનેટ બેઠકમાં હેલ્થ પોલિસી અંગે ચર્ચા હાથ ધરાઈ હતી જેમાં હેલ્થ વિભાગ દ્વારા અા પ્રકારની મિની હોસ્પિટલ શરૂ કરવાનો નિર્ણય લેવાયો હોવાનું અાધારભૂત સૂત્રો જણાવે છે.